ampanii de colectare selectivă în Focșani

Prin colectarea selectivă a deșeurilor, se pot obține multiple beneficii atât pentru mediu, cât și pentru gestionarea eficientă a resurselor. Reducerea poluării este una dintre cele mai evidente. Prin separarea deșeurilor reciclabile (cum ar fi hârtia, plasticul, sticla, metalele) de cele biodegradabile și menajere (resturi alimentare, grăsimi etc.), se minimizează cantitatea de deșeuri care ajung la depozitele de gunoi sau la incineratoare.
De aceea este important ca toți cetățenii din Municipiul Focșani să înțeleagă și să facă această colectare selectivă a deșeurilor, astfel încât să protejăm natura și orașul. Pe de altă parte însă, trebuie să fim cu toții conștienți că practica aruncării deșeurilor de tot felul în tomberoanele de gunoi menajer nu face decât să ducă la o creștere a tarifelor practicate de firma de salubrizare care gestionează acest serviciu în orașul nostru.
Tocmai pentru descuraja această practică, în perioada 9 – 13 iunie 2025, Polaris M Holding va desfășura o campanie de colectare de deșeuri voluminoase pe raza Municipiului Focșani.
Colectarea va fi efectuată direct de la domiciliu, pe bază de solicitare telefonică. Telefoanele unde persoanele interesate pot suna sunt 0755.389.740 și 0758.024.004, în intervalul orar 7.30 – 15.30 .
Deșeuri voluminoase acceptate
 Obiecte de mobilier (dulapuri, birouri, scaune, mese, paturi, canapele, fotolii, saltele etc)
Uși din lemn sau din alt material
Tâmplărie geam din lemn sau alt material
Covoare, linoleum, mochete
 Deșeuri de echipamente electrice și electronice DEEE.
Iar în perioada 16-21 iunie 2025 va avea loc o campanie de colectare de deșeuri textile și periculoase, zonele în care autogunoiera va staționa în zilele respective fiind după cum urmează
Luni, 16 iunie - Obor – Str Vrancei, Nr 11-13 (parcare)
Marți, 17 iunie - Str Poligonului, Curtea Stadionului ”23 August”
Miercuri, 18 iunie - Str Vâlcele, intersecție cu Str Antrepozite (parcare)
Joi, 19 iunie - Str Răsăritului Nr 15, Poligon auto
Vineri, 20 iunie - Str Laminorul, parcare autobuze
Sâmbătă, 21 iunie - Cartier Livada Petrești – Str Alunului, intersecție cu Str Poet Dumitru Pricop, Cartier Mândrești – Str Lăcrămioarei Nr 7 (parcare blocuri).
Deșeuri textile acceptate – îmbrăcăminte și încălțăminte.
Deșeuri periculoase acceptate 
 Cutii de vopsea, lacuri pentru lemn, diluanți
Cerneluri, adezivi
 Baterii, acumulatori (EXCLUS acumulatori auto)
Ambalaje de la produse cosmetice (ojă, lac de unghii, acetonă, fixativ, vopsele pentru păr)
 Ambalaje de la produse pentru îngrijirea grădinilor și a peluzelor (pesticide, erbicide)
Soluții și spray-uri pentru gândaci, otravă
 Becuri și alte surse de iluminat.

**Vezi mai puţin**